‘n Tragedie het my getref - www.bybelkennis.co.za
by Coen Slabber · Published 23/07/2015 · Updated 18/06/2015
It is from God that parents receive their children, and it is to God that they in turn ought to lead them (Dietrich Bonhoeffer)
Jy kan te enige oomblik tragiese nuus wat jou hele wêreld omkeer, ontvang. Dan is ons gedagtes vol vrae en emosies. Ons vra: Waaom het God dit toegelaat? Hoekom gebeur slegte dinge met goeie mense? Hoekom is daar so baie pyn in die wêreld? Daar is geen eenvoudige woorde wat ons kan sê wat die pyn wat mense voel, sal laat verdwyn nie. Daar is egter drie beloftes van God wat hoop en sterkte kan gee.
Jy sal nie hier oor kom nie, maar hier deur kom.
Jy sal nooit oor die verlies van ‘n geliefde of kind kom nie. Daar is ‘n litteken wat jy sal dra tot in die ewigheid. Maar intussen sal God jou hierdeur dra en jou krag gee om te volhard deur die pyn. Die Bybel sê nêrens dat ons dit moet uitsorteer nie. Die Btybel sê wel dat ons moet glo, want God het reeds alles uitgesorteer.
God is nie ver van jou pyn nie
Een van die verse in die Bybel wat ons vertrros, is: en Jesus het gehuil. God is nie ‘n gevoellose God wat net oordeel nie; Hy staan nie los van ons pyn nie. Hy is ‘n liefdevolle Vader en Vriend wat saam met ons loop – ons selfs dra as dinge baie moeilik vir ons is. Hy het belowe om ons nooit te verlaat nie. God se tydsbereking is selde dieselfde as ons tydsberekening, maar sy tydsberekening is altyd volmaak. Vertrou Hom.
God kan iets goeds uit die tragedie laat kom
Ons weet dat God alles ten goede laat meewerk vir dié wat Hom liefhet, dié wat volgens sy besluit geroep is (Romeine 8:28). Ons sien nie altyd hoe Hy die stukkende stukke neem en iets mooi daarvan maak nie. Ons kan wel vrede hê: op sy tyd sal Hy alles reg maak. Miskien gaan Hy jou nader aan Hom bring.
In ‘n tragedie moet jy nie hoop verloor nie. God is met jou; God is vir jou; God sal jou nooit alleen laat nie. Jy mag nou voel of jy alleen is, maar die arms wat die heelal gemaak het, omhels jou. Hy sal jou deur alles dra.
Laaste 7 Dae: 1,899
Laaste 365 Dae: 268,055